มันนี่ทูเดย์
ธนชาตออกเงินฝากพิเศษ
10 ต.ค. 2557

ธนชาตออกเงินฝากพิเศษ
นายประพันธ์ อนุพงษ์องอาจ ผู้ช่วยกรรมการผู้จัดการ ธนาคารธนชาต เปิดเผยว่า ธนาคารเพิ่มทางเลือกในการลงทุนช่วงโค้งสุดท้ายก่อนสิ้นปี ออกผลิตภัณฑ์เงินฝากฟรีสไตล์หลากหลายระยะเวลาฝาก ทั้งเงินฝากระยะสั้น ระยะกลาง และระยะยาว ได้แก่ เงินฝากประจำพิเศษ 4 เดือน ฝาก 1 แสนบาทขึ้นไป ให้ดอกเบี้ยสูง 2.50% ต่อปี บัตรเงินฝากพิเศษ 8 เดือน ฝาก 1 แสนบาท แต่ไม่ถึง 10 ล้านบาท ดอกเบี้ย 2.65% ต่อปี ฝาก 10 ล้านบาท แต่ไม่ถึง 50 ล้านบาท ดอกเบี้ย 2.75% ต่อปี ฝากตั้งแต่ 50 ล้านบาทขึ้นไป ดอกเบี้ย 2.85% ต่อปี และบัตรเงินฝากพิเศษ 18 เดือน ฝาก 1 แสนบาท แต่ไม่ถึง 50 ล้านบาท ดอกเบี้ย 2.95%ต่อปี ฝาก 50 ล้านบาทขึ้นไป ดอกเบี้ย 3.00% ต่อปี 
ทั้งนี้ ผลิตภัณฑ์เงินฝากประจำพิเศษ เมื่อครบกำหนดธนาคารจะโอนเข้าบัญชีออมทรัพย์หรือกระแสรายวันตามที่แจ้งไว้โดยอัตโนมัติ
ผู้สนใจเปิดบัญชีหรือสอบถามรายละเอียดเพิ่มเติม ติดต่อได้ที่ธนาคารธนชาตกว่า 600 สาขาทั่วประเทศ โทร. 1770 www.thanachartbank.co.th